Salonul din București unde te poți tunde gratis. Aici faptele bune țin locul banilor.
În București te tunzi gratuit, dacă vii cu o donație pentru cei mai puțini norocoși. O duminică pe lună binevoitorii se pot tunde pe gratis. Ei au reușit să strângă o comunitate a faptelor bune. Oamenii donează și fără a apela la ajutorul hairstyliștilor.
În București, te tunzi gratuit, dacă vii cu o donație pentru cei mai puțini norocoși. Patronii salonului sunt Elena și Dan, care s-au întors din Elveția, unde au stat mai mulți ani.Chiar dacă nu sunt cele mai bune vremuri pentru afaceri, ei au reușit să strângă o comunitate care face fapte bune."O duminică pe lună în care oamenii să se tundă gratis, aducând ce le este lor la îndemână: ulei, zahăr, alimente neperisabile sau haine care sunt purtabile. Noi am pus pe Facebook unde s-au donat, la biserici, la asociații.""Nu toți vor să se tundă în schimbul donațiilor. Unii vor să facă pur și simplu un bine. Magda, spre exemplu, a ieșit prin cartier la cumpărăturiși a trecut pe la salon. Nu să se coafeze, ci să facă o bucurie altora.", menționează Elena Chiriță, antreprenor.Și au succes. Oamenii vin și donează, unii dintre ei și fără a apela la ajutorul hairstylistilor. "Este a doua oară când venim să donăm. De data aceasta am adus scutece și niște haine pe care le-am găsit pe acasă făcând curățenie în dulap, data trecută am adus și de copii.", ne spune Magda, donatoare.Alexandra a făcut o vizita la centrul asociației "Ana și Copiii". Acolo e deschis un târg caritabil cu tablouri puse la vânzare. Banii se vor duce la plata utilităților centrului cu peste 200 de copii."Este o dublă bucurie pentru că pot să contribui și îmi luminez și eu sufletul cu toate lucrurile frumoase pe care artiști plastici le-au făcut și le-au donat asociației. Îmi plac foarte mult bujorii și de aceea am ales un tabloc cu bujori.", a spus Alexandra.